«Галіма́р» (Выдавецтва **Галіма́ра**, фр.: Éditions Gallimard. ) — найбуйнейшы французскі незалежны выдавецкі дом і адно з найбуйнейшых выдавецтваў мастацкай літаратуры ў свеце. Заснавана ў 1911 году Гастонам Галімарам. З 1992 года ўваходзіць у склад выдавецкага холдынга Groupe Madrigall[fr], які належыць цяперашняму дырэктару выдавецтва Антуану Галімару.

Гісторыя
--------

Выдавецтва заснавана ў 1911 годзе пісьменнікамі Андрэ Жыдам, Жанам Шлюмбержэ[fr] і выдаўцом Гастонам Галімарам. Першапачаткова яно ўяўляла сабой выдавецтва літаратурнага часопіса «Нувэль Рэвю Франсэз» і насіла адпаведную назву — «Эдісьён де ла Нувэль Рэвю Франсэз» (фр.: Éditions de la Nouvelle Revue française). Назва «Галімар» (*Librairie Gallimard*) яно атрымала толькі ў 1919 годзе.

З 1929 года выдавецтва размяшчаецца ў набытым Галімарам будынку ў квартале Сэн-Жэрмэн-дэ-Прэ 7-й акругі Парыжа па адрасе *5, rue Sébastien Bottin*. У чэрвені 2011 года, з нагоды стагоддзя выдавецкага дома большая частка вуліцы была перайменавана гарадской мэрыяй у вуліцу Гастона Галімара (rue Gaston-Gallimard).

У цяперашні час выдавецтва ўзначальвае Антуан Галімар[fr] , унук заснавальніка. Яму таксама належыць выдавецкі холдынг *Groupe Madrigall*, часткай якога з'яўляецца «Галімар». У групе «Галімар», у сваю чаргу, лічацца выдавецтвы «Дэноэль», «Галімар женэс», «Меркюр дэ Франс», «Фюцюраполіс», «Табль ронд», «Содзіс».

Выдавецкая дзейнасць
--------------------

Першымі аўтарамі, апублікаванымі «Галімарам», былі Андрэ Жыд, Поль Кладэль, Валеры Ларбо і Ражэ Мартэн дзю Гар. Пасля ў выдавецтве друкаваліся творы буйнейшых французскіх (Пруст, Монтерлан, Мальро, Гары, Кесэль, Сент-Экзюперы, Брэтон, Элюар, Арагон, Сартр, Камю, Турнье, Модыяно, Ле Клезіё, Селін) и замежных (Хардзі, Конрад, Хемінгуэй, Дос Пасас, Фолкнер, Стэйнбек ) аўтараў .

У 1920—1930-я гады ў выдавецтве публікаваліся многія рускія эмігранты, такія як Зінаіда Гіпіус, нобелеўскі лаўрэат 1933 года Іван Бунін, Аляксей Рэмізаў і інш.

 Кнігі серыі "Бібліятэка Плеяды"
З 1930-х гадоў "Галімар" выпускае адну з самых прэстыжных кніжных серый Францыі — «Бібліятэку Плеяды». Яна адрозніваецца старанным падборам аўтараў і тэкстаў, раскошным афармленнем і шырокім даведкавым апаратам. Па дадзеным на верасень 2019 года ў серыі выйшла 676 кніг 224 аўтараў , у тым ліку творы рускіх класікаў: Талстога, Дастаеўскага, Гогаля, Чэхава, Пушкіна, Лермантава і інш.

Многія раманы, якія выдаюцца «Галімарам», адзначаюцца прэстыжнымі літаратурнымі прэміямі (Ганкураўскай і інш.). У сувязі з гэтым у французскіх літаратурных кругах атрымала распаўсюджванне жартоўнае словазліццё *Galligrasseuil* (вымаўляецца «Галліграсей»), утворанае з першых складоў назваў трох найбуйнейшых французскіх выдавецтваў мастацкай літаратуры — «Галімар», «Грасэ» і «Сей» — і пазначаючае выдуманае выдавецтва, чыі раманы загадзя атрымаюць чарговую прэмію.

Апрача мастацкай літаратуры, «Галімар» выдае энцыклапедыі і слоўнікі, літаратуру па грамадскіх і гуманітарных навуках, рэлігіі і мастацтве. Выдавецтва публікуе таксама літаратурна-палітычны часопіс «Les temps modernes» і найбуйнейшы літаратурны часопіс «Нувэль рэвю франсэз». На 2019 год у каталогу выдавецтва налічваецца каля 40 000 найменняў, 9000 аўтараў і 240 серый літаратуры і эсэістыкі .

Нататкі
-------

1. 1 2 3  Le Groupe Madrigall (фр.). *Gallimard.fr* (11 ліпеня 2002). Праверана 19 кастрычніка 2019.
2. 1 2 3  *Le Naire Olivier*. Gallimard 5, rue Sébastien-Bottin (фр.).  L'Express (11 ліпеня 2002). Праверана 19 кастрычніка 2019.
3. 1 2 3 4  Книга: Энциклопедия 1999.
4. ↑  Larousse. Памылка шаблона sfn: няма якара: CITEREFLarousse (даведка)
5. ↑  Sodis. Памылка шаблона sfn: няма якара: CITEREFSodis (даведка)
6. ↑  {{{загаловак}}}. — 1999. — P. 101.
7. ↑  La Nouvelle Revue Française

Літаратура
----------

* {{{загаловак}}}. — 1999. — ISBN 5-85270-312-5.

Спасылкі
--------

* Афіцыйны сайт выдавецтва «Галлимар»
* Выдавецкая серыя «Галлимар дзецям» (*Gallimard Jeunesse*)
* Выдавецкая серыя «Галлимар для забавы» (Gallimard Loisirs)
* Groupe Gallimard. Dates importantes (фр.). Sodis. Дата обращения: 19 октября 2019.
* Éditions Gallimard (фр.). Larousse. Дата обращения: 19 октября 2019.